**ΖΩΪΚΗ ΠΑΡΑΓΩΓΗ**

 **ΤΡΑΠΕΖΑ ΘΕΜΑΤΩΝ ΚΕΦΑΛΑΙΟ 4**

**16591**

**2.1 Η διατροφή, δηλαδή η πρόσληψη θρεπτικών συστατικών με την τροφή, αποτελεί βασική προϋπόθεση για τη διατήρηση των ζώων στη ζωή.**

Εκτός από τη διατήρηση των ζώων στη ζωή, να αναφέρετε τρία χαρακτηριστικά των

αγροτικών ζώων τα οποία διατηρεί ή βελτιώνει η σωστή διατροφή. (μονάδες 12)

**2.2 Εκτός από τη διατροφή και άλλοι παράγοντες επηρεάζουν την ευζωία του ζώου.**

**α.** Εκτός από τη σωστή διατροφή, να αναφέρετε ονομαστικά τους τέσσερις παράγοντες που επιδρούν στην ανάπτυξη των ζώων (8 μονάδες).

**β.** Επιλέξτε έναν από τους παραπάνω παράγοντες και αναφέρετε μία επίπτωση που προκαλεί στα ζώα όταν οι τιμές του είναι ακραίες (5 μονάδες).

**Απαντήσεις:**

**2.1**

Εκτός από τη διατήρηση των ζώων στη ζωή, η διατροφή είναι ακόμα σημαντικότατος

παράγοντας 1. για να αναπαραχθούν ώστε να διαιωνιστεί το είδος τους, 2. να αυξηθούν οι σωματικές τους διαστάσεις και 3. οι αποδόσεις τους.

**2.2**

**α.** Εκτός από τη διατροφή, 1. η θερμοκρασία του περιβάλλοντος, 2. η υγρασία του αέρα, 3. ο φωτισμός και 4. ο αερισμός επιδρούν στην ανάπτυξη των ζώων.

**β.**

Θερμοκρασία:

1. Οι γαλακτοπαραγωγικές αγελάδες μειώνουν τις αποδόσεις τους

2. Τα κρεοπαραγωγά ζώα μειώνουν τους ρυθμούς ανάπτυξης σε πολύ υψηλές και πολύ

χαμηλές θερμοκρασίες.

3. Τα πρόβατα μειώνουν τη λήψη τροφής σε πολύ υψηλές θερμοκρασίες (> 30°C).

**16592**

**2.1 Η καλή υγιεινή κατάσταση του ζώου αποτελεί βασική προϋπόθεση για αυξημένες αποδόσεις.**

Να αναφέρετε τρία χαρακτηριστικά ενός άρρωστου αγροτικού ζώου. (μονάδες 12)

**2.2 Όταν ένα ζώο δεν είναι υγιές και δεν διατρέφεται σωστά δεν μπορεί να εκδηλώσει το γενετικό του δυναμικό.**

**α.** Τι πρέπει να κάνει ο κτηνοτρόφος αν παρατηρήσει πως κάποιο ζώο είναι άρρωστο (7

μονάδες);

**β.** Τι είναι προτιμότερο για τα ζώα και τον κτηνοτρόφο, η πρόληψη ή η θεραπεία των

ασθενειών (6 μονάδες);

**Απαντήσεις:**

**2.1**

Τα άρρωστα ζώα:

1. Δεν δείχνουν σχεδόν κανένα ενδιαφέρον για λήψη τροφής

2. Συνήθως στέκονται απόμερα, ή πλαγιάζουν και δείχνουν γενική απάθεια σε κάθε ερέθισμα του περιβάλλοντος.

3. Αυτή η κακή κατάσταση στα γαλακτοπαραγωγά ζώα συνοδεύεται από σημαντική μείωση της γαλακτοπαραγωγής.

**2.2**

**α.** Καθήκον του κτηνοτρόφου είναι να ζητήσει την άμεση βοήθεια του κτηνιάτρου, για τη

διάγνωση της ασθένειας και τη θεραπεία του άρρωστου ζώου.

**β.** Απαραίτητη είναι η προληπτική υγιεινή των ζώων και κατά δεύτερο λόγο η θεραπεία των ασθενειών.

**19906**

**2.2 Ο καλός αερισμός θεωρείται απαραίτητος για τις σταβλικές εγκαταστάσεις.**

**α.** Ποια είναι τα αέρια που δημιουργούν προβλήματα στο αναπνευστικό σύστημα του ζώου (μονάδες 6);

**β.** Τι προκαλεί η παρουσία σκόνης μέσα στον σταύλο (μονάδες 6);

**Απαντήσεις:**

**2.2**

**α.** Τα αέρια που δημιουργούν προβλήματα στο αναπνευστικό σύστημα του ζώου είναι:

1. Το διοξείδιο του άνθρακα

2. Η αμμωνία

3. Το υδρόθειο

**β.** Η παρουσία σκόνης είναι βλαβερή για το αναπνευστικό σύστημα, το δέρμα και το βλεννογόνο του ματιού.

**21110**

**2.2 Η διατροφή επηρεάζει την ανάπτυξη και τις αποδόσεις του ζώου.**

**α.** Να αναφέρετε δυο (2) θρεπτικές ουσίες που περιέχουν οι τροφές (μονάδες 4).

**β.** Ποια διαδρομή ακολουθούν οι θρεπτικές ουσίες των τροφών μέχρι να φτάσουν στα

όργανα του σώματος (μονάδες 9);

**Απαντήσεις:**

**2.2**

**α.** Θρεπτικές ουσίες που περιέχουν οι τροφές είναι οι πρωτεΐνες, τα λίπη και τα σάκχαρα.

**β.** Οι τροφές, αφού πρώτα υποστούν μηχανική κατεργασία και ύστερα με τη βοήθεια των

ενζύμων την πέψη, προωθούνται στα έντερα, όπου αρχίζει η αφομοίωσή τους από το λεπτό και το παχύ έντερο. Από εκεί, με τη βοήθεια του κυκλοφοριακού συστήματος, τα θρεπτικά συστατικά προωθούνται σε όλα τα όργανα του σώματος.

**21112**

**2.1 Τα σημερινά αγροτικά ζώα με τη σωστή διατροφή, αλλά και τη συστηματική γενετική βελτίωση, είναι πιο μεγαλόσωμα και οι αποδόσεις τους έχουν αυξηθεί σημαντικά.**

**α.** Ποιο είναι το σωματικό βάρος που αποκτούν τα σημερινά μοσχάρια πάχυνσης στους 18

μήνες, σε σχέση με το παρελθόν (μονάδες 6);

**β.** Ποιο είναι το σωματικό βάρος που φτάνουν τα χοιρινά στις 160 ημέρες (μονάδες 6);

**2.2** **Κάθε οργανισμός, προκειμένου να επιβιώσει σ' ένα περιβάλλον, πρέπει να**

**προσαρμοστεί στις συνθήκες στις οποίες καλείται να ζήσει.**

**α.** Σε έναν ζωικό οργανισμό ποιο σύστημα βοηθά στην προσαρμογή αυτή (μονάδες 6);

**β.** Πως ελέγχεται η θερμορύθμιση στους οργανισμούς (μονάδες 7);

**Απαντήσεις:**

**2.1**

**α.** Τα μοσχάρια πάχυνσης ξεπερνούν το βάρος των 550 kg στους 17-18 μήνες, ενώ

παλιότερα, μόλις που θα έφταναν τα 200 kg.

**β.** Τα χοιρινά στις 160 ημέρες φτάνουν το βάρος των 90 kg.

**2.2**

**α.** Το νευροορμονικό σύστημα.

**β.** Η θερμορύθμιση στους οργανισμούς ελέγχεται από τον υποθάλαμο του εγκεφάλου.

**21113**

**2.1 Πηγές φωτισμού στο σταύλο είναι το ηλιακό και το τεχνητό φως.**

**α.** Ποια είναι η συνολική επιφάνεια των παραθύρων που πρέπει να εξασφαλίζεται σε ένα στάβλο σε σχέση με την επιφάνεια του δαπέδου του στάβλου (μονάδες 6);

**β.** Πως επιδρά ο χαμηλός φωτισμός στα χοιρινά (μονάδες 7);

**2.2 Ο ζωικός οργανισμός, για να ανταπεξέλθει στις διακυμάνσεις της θερμοκρασίας, έχει αναπτύξει σύστημα θερμορύθμισης.**

**α.** Δώστε ένα παράδειγμα προσαρμογής των ζωικών οργανισμών στις χαμηλές θερμοκρασίες (μονάδες 6).

**β.** Δώστε ένα παράδειγμα προσαρμογής των ζωικών οργανισμών στις υψηλές θερμοκρασίες (μονάδες 6).

**Απαντήσεις:**

**2.1**

**α.** Γενικά, στο στάβλο πρέπει να εξασφαλίζεται συνολική επιφάνεια παραθύρων, που να αντιστοιχεί περίπου στο 1/12 της επιφάνειας του δαπέδου του σταύλου.

**β.** Για τα χοιρινά, το χαμηλό φως λειτουργεί κατασταλτικά στην ανησυχία των ζώων, με αποτέλεσμα να μειώνονται οι περιπτώσεις κανιβαλισμού και οι «καυγάδες» μεταξύ τους.

**2.2**

**α.** Οι ορεινές φυλές βοοειδών έχουν παχύτερο δέρμα από τις πεδινές.

**β.** Στις πολύ υψηλές θερμοκρασίες, τα περισσότερα ζώα περιορίζουν τη λήψη τροφής, με

αποτέλεσμα τη μείωση των αποδόσεων.

**22124**

**2.2** **Τα σημερινά αγροτικά ζώα παρουσιάζουν αυξημένες αποδόσεις.**

**α.** Να αναφέρετε δύο (2) παράγοντες που οδήγησαν στις αυξημένες αποδόσεις των σημερινών αγροτικών ζώων (μονάδες 2).

**β.** Να αναφέρετε τρεις (3) αλλαγές που έχουν πραγματοποιηθεί και αφορούν στην απόδοση των προβάτων (μονάδες 11).

**Απαντήσεις:**

**2.2**

**α.** Τα σημερινά αγροτικά ζώα, με τη σωστή διατροφή, αλλά και με τη συστηματική γενετική βελτίωση , είναι πιο μεγαλόσωμα και οι αποδόσεις τους έχουν αυξηθεί σημαντικά.

 **β.** Τα πρόβατα απέκτησαν μεγαλύτερο σώμα, αυξήθηκε η γαλακτοπαραγωγή τους και βελτιώθηκε η ποιότητα του μαλλιού.